
ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΝΙΚΟΥΛΕΙΟ ΙΔΡΥΜΑ ΚΡΑΝΙΑΣ ΟΛΥ¬ 
ΜΠΟΥ ΠΝΕΥΜΑΤΙΚΗΣ ΚΑΙ ΚΟΙΝΩΝΙΚΗΣ ΑΠΟΣΤΟ¬ 
ΛΗΣ» και κύρωση του οργανισμού αυτού. 1 

Έγκριση σύστασης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΝΙΚΟΛΑΟΥ 
ΤΣΟΥΜΑΝ Η» και κύρωση του οργανισμού αυτού.. 2 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση σύστασης του κοινωφελούς ιδρύματος με την 
επωνυμία «ΝΙΚΟΥΛΕΙΟ ΙΔΡΥΜΑ ΚΡΑΝΙΑΣ ΟΛΥΜΠΟΥ 
ΠΝΕΥΜΑΤΙΚΗΣ ΚΑΙ ΚΟΙΝΩΝΙΚΗΣ ΑΠΟΣΤΟΛΗΣ» και 
κύρωση του οργανισμού αυτού. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. - Την από 21.7.1993 ιδιόγραφη διαθήκη του Νικολάου 
Παναγ. Νικούλη, που δημοσιεύθηκε με το αριθ. 258/1998 
πρακτικό του Μον. Πρωτοδικείου Λάρισας με την οποία 
συστηθηκε κοινωφελές ίδρυμα με την επωνυμία «ΝΙΚΟΥ- 
ΛΕΙΟ ΙΔΡΥΜΑ ΚΡΑΝΙΑΣ ΟΛΥΜΠΟΥ ΠΝΕΥΜΑΤΙΚΗΣ ΚΑΙ 
ΚΟΙΝΩΝΙΚΗΣ ΑΠΟΣΤΟΛΗΣ» και με έδρα την Κρανιά Ολύ- 
μπου. 

2. - Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. - Την από 3.5.1999 γνωμοδότηση του Συμβουλίου 
Εθνικών Κληροδοτημάτων. 

4. - Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες Υπουργού 
Οικονομικών στους Υφυπουργούς Οικονομικών» (ΦΕΚ 
922Β). 

Με πρόταση των Υπουργών Εθνικής Παιδείας και Θρη- 
σκ/των, Υγείας και Πρόνοιας, Πολιτισμού και του Υφυ¬ 
πουργού Οικονομικών αποφασίζουμε: 


Άρθρο μόνο. 

1 .-Εγκρίνουμε τη σύσταση του κοινωφελούς ιδρύματος 
με την επωνυμία «ΝΙΚΟΥΛΕΙΟ ΙΔΡΥΜΑ ΚΡΑΝΙΑΣ ΟΛΥ¬ 
ΜΠΟΥ ΠΝΕΥΜΑΤΙΚΗΣ & ΚΟΙΝΩΝΙΚΗΣ ΑΠΟΣΤΟΛΗΣ», η 
οποία έγινε από τον Νικόλαο Παν. Νικούλη, με την από 
21.7.1993 ιδιόγραφη διαθήκη του, που δημοσιεύθηκε με 
το αριθ. 258/1998 πρακτικό του Μον. Πρωτοδικείου Λάρι¬ 
σας. 

Το ίδρυμα τούτο αποτελεί Νομικό Πρόσωπο Ιδιωτικού 
Δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και Θρησκευ¬ 
μάτων, Υγείας και Πρόνοιας και Πολιτισμού και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του Νόμου τούτου. 

2.- Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δεκα¬ 
τέσσερα (14) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΝΙΚΟΥΛΕΙΟ ΙΔΡΥΜΑ ΚΡΑΝΙΑΣ ΟΛΥ¬ 
ΜΠΟΥ ΠΝΕΥΜΑΤΙΚΗΣ ΚΑΙ ΚΟΙΝΩΝΙΚΗΣ ΑΠΟΣΤΟ¬ 
ΛΗΣ». 

Άρθρο 1 

Μορφή - Επωνυμία - Έδρα - Σφραγίδα 

1. - Το κοινωφελές ίδρυμα με την επωνυμία «ΝΙΚΟΥΛΕΙΟ 
ΙΔΡΥΜΑ ΚΡΑΝΙΑΣ ΟΛΥΜΠΟΥ ΠΝΕΥΜΑΤΙΚΗΣ ΚΑΙ ΚΟΙΝΩ- 
ΝΙΚΗΣ ΑΠΟΣΤΟΛΗΣ», που συστήθηκε από τον Νικόλαο 
Παν. Νικούλη με την από 21.7.1993 ιδιόγραφη διαθήκη 
του, που δημοσιεύθηκε με το αριθ. 258/1998 πρακπκό του 
Μον. Πρωτοδικείου Λάρισας, αποτελεί Νομικό Πρόσωπο 
Ιδιωτικού Δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. - Έδρα του ιδρύματος είναι η Κρανιά Ολύμπου. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 

ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοποί του ιδρύματος είναι: 

1) Η χορήγηση υποτροφιών σε αριστούχους οικονομικά 
αδύνατους νέους που κατάγονται από την Κρανιά Ολύ- 
μπου, για τη συνέχιση των σπουδών τους στα ιδρύματα 
της τριτοβάθμιας εκπαίδευσης της χώρας. 

Σε περίπτωση επάρκειας των εισοδημάτων του ιδρύμα¬ 
τος θα δίνονται υποτροφίες και σε νέους καταγόμενους 
από τα υπόλοιπα δημοτικά διαμερίσματα του Δήμου Κά¬ 
τω Ολύμπου και της Λαρίσης, εφόσον πληρούν ας ανω¬ 
τέρω προϋποθέσεις. 

2) Η χορήγηση βραβείων για πνευματικές δημιουργίες 
ή προσφορές στο κοινωνικό σύνολο. 

3) Οι εκδόσεις βιβλίων που αναφέρονται στην ιστορία, 
τη λαογραφία, τα ήθη και τη γλώσσα της Κρανιάς και γε¬ 
νικά της περιοχής της, καθώς επίσης και παντός άλλου βι¬ 
βλίου κατά την κρίση του Διοικητικού Συμβουλίου. 

4) Η δημιουργία βιβλιοθήκης, η προκήρυξη λογοτεχνι¬ 
κών, ποιηπκών κλπ. διαγωνισμών, η καθιέρωση συνεδρί¬ 
σων, σεμιναρίων και γενικά η κάλυψη κάθε είδους πνευ¬ 
ματικής και καλλιτεχνικής δραστηριότητας. 

5) Η παροχή οικονομικής ενίσχυσης σε ασθενείς, ηλιω- 
μένους και γενικά σε έχοντες ανάγκη βοηθείας, εφόσον 
το επιτρέπουν οι οικονομικές δυνατότητες του ιδρύμα¬ 
τος. 

Άρθρο 3 

Περιουσία-Πόροι 

1. - Περιουσία του ιδρύματος αποτελούν: 

α) Διόροφος οικοδομή μετά του οικοπέδου της στην 
Κρανιά Ολύμπου. 

β) Διαμέρισμα 2ου ορόφου επί της οδού 31ης Αυγού- 
στου 4 στη Λάρισα. 

γ) Κατάθεση εξήντα εκατομμυρίων (60.000.000) δρχ. 
πλέον τόκων. 

δ) Το πνευματικό έργο του Νικολάου Π. Νικούλη. 

ε) Το αρχείο και η βιβλιοθήκη του Νικολάου Π. Νικούλη. 

στ) Όλα τα κινητά πράγματα που βρίσκονται σπς οικεί¬ 
ες του Νικ. Νικούλη στην Κρανιά Ολύμπου και στην Λάρι¬ 
σα. 

2. - Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από πς καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου,προς αυτό. 

Άρθρο 4. 

Διοίκηση 

1.- Το ίδρυμα διοικείται από εννεαμελές Διοικητικό Συμ¬ 
βούλιο, που αποτελείται από τους: 

α) Παναγιώτη Βασιλείου Νικούλη, ανεψιό του ιδρυτή, 
ως Πρόεδρο. 

β) Αθανάσιο Φωπ'ου Οικονόμου, ανεψιό του ιδρυτή, με 
αναπληρωτή του τον Απόστολο Γεωργ. Γκιόλβα. 


γ) Παναγιώτη Φωτίου Οικονόμου, ανεψιό του ιδρυτή. 

δ) Σωτήριο Σωτηρίου Τσάτσαρη. 

ε) Ευάγγελο Ευάγγ. Κόκουβα, με αναπληρωτή τον 
Κων/νο Γεωργίου Χαλκιά. 

στ) Μιχαήλ Αποστόλου Μπαλμπούλη, με αναπληρωτή 
τον Νικόλαο Αναστασίου Κουτσούκη. 

ζ) Θεόδωρο Βασιλείου Κυρατζούλη, με αναπληρωτή 
τον Κων/νο Ιωάννου Καρανάτσιο. 

η) Αθανάσιο Κων/νου Ζησάκη, με αναπληρωτή τον Αθα¬ 
νάσιο Αντωνίου Κόκουβα. 

θ) Θωμά Κων/νου Μπαγιάρα, με αναπληρωτή τον Ευάγ¬ 
γελο Β. Κυριατζή. 

2. - Τα μέλη του Διοικητικού Συμβουλίου, ορίζουν με 
πράξη τους, έπειτα από ψηφοφορία, τον Ανππρόεδρο, το 
Γεν. Γραμματέα και τον Ταμία. Ηθητεία των μελώντου Δι¬ 
οικητικού Συμβουλίου είναι ισόβιος. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή ανπκαταστάσης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, πλην των συγγενών του ιδρυτή, η κενή θέση συ¬ 
μπληρώνεται με απόφαση των υπολοίπων μελών, σύμφω¬ 
να με πς διατάξεις της συσταπκής πράξης και του 
άρθρου 99 του Α.Ν. 2039/1939. 

4. - Ειδικά για τα μέλη του Διοικητικού Συμβουλίου που 
είναι συγγενείς του διαθέτη η κενή θέση σε περίπτωση 
αποποίησης, παραίτησης, θανάτου κ.λπ., συμπληρώνεται 
από τους πρωτότοκους καπόντες αυτών -άρρενες ή θή- 
λεις- με την προϋπόθεση όπ είναι ενήλικες. 

Στην περίπτωση που ο καπών είναι ανήλικος η κενή θέ¬ 
ση θα συμπληρώνεται προσωρινώς μέχρι της ενηλικιώσε- 
ώς του, σύμφωνα με τα οριζόμενα στην παρ. 3 του ίδιου 
άρθρου. 

Σε περίπτωση αποποίησης, παραίτησης, θανάτου κλπ. 
πρωτοτόκου κατιόντος χωρίς παιδιά, η κενή θέση συ¬ 
μπληρώνεται από τον δευτερότοκο ή τριτότοκο κ.λπ. για 
τη διαδοχή του οποίου στη συνέχεια ακολουθείται η ανω¬ 
τέρω διαδικασία. 

Στην περίπτωση τέλος που δεν είναι δυνατή η πλήρωση 
της κενής θέσης σύμφωνα με τ’ ανωτέρω, εφαρμόζονται 
οι διατάξεις της παρ. 3 του ίδιου άρθρου. 

5. - Το Διοικητικό Συμβούλιο συνεδριάζει τακπκά κάθε τρί¬ 
μηνο και εκτάκτως οπότε το ζητήσει ο Πρόεδρος ήτέσσερα 
από τα μέλητου, με γραπτή αίτησήτους προς τον Πρόεδρο, 
πάντοτε όμως έπεπα από πρόσκληση του Προέδρου. 

6. - Το Διοικηπκό Συμβούλιο βρίσκεται σε απαρτία όταν 
τα πρόντα μέλη είναι περισσότερα από τα απόντα. Μετα¬ 
ξύ των παρόντων πρέπει υποχρεωπκά να είναι και ο Πρό¬ 
εδρος ή ο νόμιμος αναπληρωτής του. 

7. - Σε περίπτωση που ο Πρόεδρος ή μέλη του Διοικηπ- 
κού Συμβουλίου βρίσκονται στο εξωτερικό μπορούν να 
δώσουν την ψήφο τους τηλεφωνικώς, με επιστολή, με 
ΡΑΧ ή άλλο μέσο, οπότε θεωρούνται παρόντες. 

Η επικοινωνία αυτή καταχωρείται στα πρακτικά της συ¬ 
νεδρίασης. 

8. - Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

9. - Σε περίπτωση που κάποιο μέλος του Διοικηπκού 
Συμβουλίου απουσιάζει αδικαιολόγητα από τέσσερις συ¬ 
νεχείς συνεδριάσεις, θεωρείται όπ έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

10. - Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι 
αποφάσεις που λαμβάνονται από αυτό, καθώς και η γνώ¬ 
μη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στην συνεδρίαση. 

11. - Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

12. - Τα αναπληρωματικά μέλη μπορούν να μετέχουν 
σπς συνεδριάσεις άνευ ψήφου, εφόσον είναι παρόντα τα 
τακτικά μέλη. 

Όταν υπάρχει απαρτία από τακπκά μέλη δεν υφίσταται 
λόγος αναπλήρωσης των απόντων μελών. 

Άρθρο 5 

Αρμοδιότητες Διοικητικού Συμβουλίου 

1Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με πς διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2.- Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με πς 
διατάξεις των άρθρων 101 και 102 του Α.Ν. 2039/1939 και 
του από 20-12-1939 Β. Δ/τος (ΦΕΚ552Α'). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως όπ υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και πς διατάξεις γενικότε¬ 
ρα της εργαπκής νομοθεσίας. 

γ) Αποφασίζει για κάθε θέμα που έχει αχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Αρθρο 6 

Αρμοδιότητες Προέδρου 

1.-0 Πρόεδρος του Διοικηπκού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, σπς Αρχές, κα¬ 
θώς και σπς σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικηπκό Συμβούλιο σε τακπκές και 


έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει πς συζητήσεις. 

Οι προσκλήσεις για συνεδρίαση στέλνονται στα μέλη 
του Διοικηπκού Συμβουλίου επτά (7) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο Διοικηπκό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικηπκού Συμβουλίου. 

ε) Αλληλογραφεί με πς Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί πς αποφάσεις του Διοικηπκού Συμβουλί¬ 
ου και ενεργεί σύμφωνα με πς ειδικές εξουσιοδοτήσεις 
και εντελές αυτού. 

2.- Τον Πρόεδρο, όταν απουσιάζει ή κωλύεται, αναπλη¬ 
ρώνει ο Σωτήρης Τσάτσαρης και σε περίπτωση απουσίας 
ή κωλύματος τούτου, το μεγαλύτερο σε ηλικία τακτικό μέ¬ 
λος του Διοικηπκού Συμβουλίου. 

Άρθρο 7 

Αρμοδιότητες Γραμματέα 

1. - Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακπκών του Διοικηπ- 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει- 
ρισπκά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. - Ο Γραμματέας μπορεί, εφόσον κρίνεται αιπολογη- 
μένα απαραίτητο από το Διοικηπκό Συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για πς ενέργειες τούτου φέρει 
πάντοτε ο ίδιος. 

3. - Το Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικηπκού Συμβουλίου που 
ορίζεται με απόφαση αυτού. 

Αρθρο 8 

Αρμοδιότητες Ταμία 

1.-0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχεπκές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι- 
στωπκά ιδρύματα που ορίζονται στο άρθρο 73 του Α.Ν. 
2039/1939, κατόπιν αποφάσεωςτου Δ.Σ. έχοντας την ευ¬ 
χέρεια να παρακρατεί από αυτά ένα μικρό ποσό, που είναι 
αναγκαίο για την πληρωμή έκτακτων και επειγουσών δα- 
πανώντου ιδρύματος, το ύψος του οποίου καθορίζεται με 
απόφαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειρισπκά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.- Τον Ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικηπκού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

1Δικαίωμα υποτροφίας έχουν όσοι πληρούν τις προϋ¬ 
ποθέσεις που αναφέρονται στην παρ. 1 του άρθρου 2 του 
παρόντος οργανισμού. 

2.- Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα μετιςδιατάξειςτηςσυστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286Α'). 


Αρθρο 10 

Χορήγηση υποτροφιών 

1. - Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύμα¬ 
τος και τον αριθμό των υποτρόφων, πάντοτε όμως μέσα 
στα όρια που ορίζονται από τις διατάξεις της συστατικής 
πράξης του ιδρύματος, του άρθρου 54 του Α.Ν. 
2039/1939 και του άρθρου 28 του από 18.8.1941 σχετι¬ 
κού καν. δ/τος. 

2. - Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 21,22,24 & 26 του 
από 18.8.1941 Καν. Δ/τος (ΦΕΚ286Α'). 

3. - Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω κανονισπκού διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 
να αξιώνει από αυτούς την υποβολή, κάθε έτος, αποδει¬ 
κτικών στοιχέιων της επίδοσής τους. 

Άρθρο 11 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειρισπκή περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικηπκού Συμβουλίου που λαμβάνεται στην 
πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με πς διατάξεις των άρθρων 101 και 102 


του Α.Ν.2039/1939 και του από 20.12.1939 σχεπκού δ/τος 
(ΦΕΚ552Α). 


Άρθρο 12 
Βιβλία και στοιχεία 

1. - Το ίδρυμα τηρεί υποχρεωπκά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογισπκή τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από πς διατάξεις 
του άρθρου 34 του από 18-8-1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπτων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. - Εκτός από τα παραπάνω βιβλία και στοιχεία, το Διοι- 
κηπκό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει άτι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
πς διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι- 
οικηπκού Συμβουλίου αυτού. 

Αρθρο 14 

Διάλυση του Ιδρύματος-Τύχη της περιουσίας του 

1. - Το ίδρυμα διαλύεται όταν και όπως ο νόμος ορίζει: 

2. - Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Κάτω 
Ολύμπου, ως κεφάλαιο αυτοτελούς διαχείρισης για λο¬ 
γαριασμό του Δημοτικού Διαμερίσματος Κρανέας, για 
την εκτέλεση των ίδιων σκοπών. 

Στους Υπουργούς Εθνικής Παιδείας και θρησκ/των, 
Υγείας και Πρόνοιας, Πολιτισμού και στον Υφυπουργό Οι¬ 
κονομικών αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 13 Δεκεμβρίου 1999 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟ 


Ο ΥΦΥΠ. ΟΙΚΟΝΟΜΙΚΩΝ 

Γ.ΔΡΥΣ 

ΥΓΕΙΑΣ ΚΑΙ ΠΡΟΝΟΙΑΣ 

Λ. ΠΑΠΑΔΗΜΑΣ 


ΕΘΝ. ΠΑΙΔΕΙΑΣ & ΘΡΗΣ/ΤΩΝ 

ΓΕΡ. ΑΡΣΕΝΗΣ 

ΠΟΛΙΤΙΣΜΟΥ 

ΕΛ. ΠΑΠΑΖΩΗ 

( 2 ) 

Έγκριση σύστασης του κοινωφελούς ιδρύματος με την 
επωνυμία «ΚΟΙΝΩΦΕΛΕΣ ΙΔΡΥΜΑ ΝΙΚΟΛΑΟΥ ΤΣΟΥ- 
ΜΑΝΗ» και κύρωση του οργανισμού αυτού. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1Την από 16.12.1978 ιδιόγραφη διαθήκη του Νικολά¬ 
ου Ιωάννη Τσουμάνη, που δημοσιεύθηκε με το αριθ. 
861/1980 πρακτικό του Μον. Πρωτοδικείου Αθηνών, με 
την οποία συστήθηκε κοινωφελές ίδρυμα με την επωνυ¬ 
μία «ΚΟΙΝΩΦΕΛΕΣ ΙΔΡΥΜΑ ΝΙΚΟΛΑΟΥ ΤΣΟΥΜΑΝΗ» και 
με έδρα την Κόνιτσα Νομού Ιωαννίνων. 

2. - Την αριθ. 1193/1999 απόφαση του Εφετείου Αθηνών 
περί επωφελέστερης διάθεσης των εισοδημάτων της κα- 
ταλειφθείσας περιουσίας του Νικολάου Τσουμάνη. 

3. - Την αριθ. 1066275/2323/Α0011/28.6.99 κοινή απόφα¬ 
ση των Υπουργών Οικονομικών & Υγείας & Πρόνοιας πε¬ 
ρί καθορισμού όρων & λεπτομερειών επωφελέστερης 
διάθεσης περιουσιακών στοιχείωντης κληρονομιάς Νικο¬ 
λάου Τσουμάνη. 

4. - Τις διατάξεις των άρθρων: α) 95 και 98 του Α.Ν. 
2039/1939, β)101 και 119 του Εισαγωγικού Νόμου του 
Αστικού Κώδικα και γ) 108 και 110 του Ασπκού Κώδικα. 

5. - Την από 2.6.1999 γνωμοδότηση του Συμβουλίου 
Εθνικών Κληρ/των. 

6. - Την αριθμ. 1107147/1239/0006Α/4.10.1996 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 922/Β ). 

7. - Με πρόταση του Υπουργού Υγείας Πρόνοιας και του 
Υφυπουργού Οικονομικών, αποφασίζουμε: 

Άρθρο μόνο. 

1. - Εγκρίνουμε τη σύσταση του κοινωφελούς ιδρύμα¬ 
τος με την επωνυμία «ΚΟΙΝΩΦΕΛΕΣ ΙΔΡΥΜΑ ΝΙΚΟΛΑΟΥ 
ΤΣΟΥΜΑΝΗ», η οποία έγινε από το Νικόλαο Ιωάννη Τσου¬ 
μάνη με την από 16.12.1978 ιδιόγραφη διαθήκη του, που 
δημοσιεύθηκε με το αριθ. 861/1980 πρακτικό του Μον. 
Πρωτοδικείδυ Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου , υπάγεται στην έποπτεία και τον έλεγχο των Υπουρ¬ 
γών Οικονομικών και Υγείας και Πρόνοιας και διέπεται 
από τις διατάξεις της παραπάνω συστατικής του πράξης, 
του παρακάτω οργανισμού, του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. - Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που απστελείται από δώδεκα 
(12) άρθρα και καταχωρίζεται παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΚΟΙΝΩΦΕΛΕΣ ΙΔΡΥΜΑ ΝΙΚΟΛΑΟΥ 
ΤΣΟΥΜΑΝΗ». 

Άρθρο 1. 

Μορφή - Επωνυμία - Έδρα - Σφραγίδα 

1.- Το κοινωφελές ίδρυμα με την επωνυμία «ΚΟΙΝΩΦΕ¬ 
ΛΕΣ ΙΔΡΥΜΑ ΝΙΚΟΛΑΟΥ ΤΣΟΥΜΑΝΗ», που συστήθηκε 


από το Νικόλαο Ιωάννη Τσουμάνη με την από 16.12.1978 
ιδιόγραφη διαθήκη του, που δημοσιεύθηκε με το αριθ. 
861/1980 πρακτικό του Μον. Πρωτοδικείου Αθηνών απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συσταπκής πράξης της από¬ 
φασης του Εφετείου Αθηνών, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. - Έδρα του ιδρύματος είναι η Κόνιτσα. 

3. - Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 

Σκοπός 

Σκοπός του ιδρύματος είναι: Η διάθεση των εισοδημά¬ 
των της καταλειφθείσας περιουσίας α) για την αγορά ια¬ 
τρικών μηχανημάτων, προοριζομένων για τον εξοπλισμό 
του Κέντρου Υγείας Κόνιτσας και για τη συντήρηση αυ¬ 
τών και β) εφόσον οι ανάγκες του Κέντρου αυτού έχουν 
καλυφθεί, για το Περιφερειακό Γενικό Νοσοκομείο Ιωαν¬ 
νίνων 1 «Γ. Χατζηκώστα», στο οποίο υπάγεται το Κέντρο 
Υγείας Κόνιτσας. 

Άρθρο 3 

Περιουσία-Πόροι 

1 .· Περιουσία του ιδρύματος αποτελούν: 
α) Ένα οικόπεδο έκτασης 651,79 τ.μ. μετά ισογείου πε¬ 
παλαιωμένης οικίας, που βρίσκεται στο Δήμο Καλαμα¬ 
ριάς του νομού Θεσσαλονίκης, επί της οδού Χρυσοστό¬ 
μου Σμύρνης 36. Το ακίνητο αυτό περιέρχεται στο Ίδρυ¬ 
μα κατά πλήρες ιδιοκτησίας δικαίωμα. 

β) Το αριθμ. πέντε (5) εσωτερικής αρίθμησης διαμέρισμα 
του πρώτου πάνω από το ισόγειο ορόφου της πολυκατοι¬ 
κίας που βρίσκεται στην Αθήνα επί της οδού Αχιλλέως 52- 
54, εμβαδού 89,28 τ.μ. Το διαμέρισμα αυτό περιέρχεται 
στο Ίδρυμα ομοίως κατά πλήρες δικαίωμα κυριότητας. 

γ) Η αριθμ. ένα (1) αποθήκη του υπογείου της ίδιας ως 
άνω πολυκατοικίας που βρίσκεται επί της οδού Αχιλλέως 
52-54 εμβαδού 107 τ.μ., η οποία περιέρχεται στο ίδρυμα 
κατά ψιλή κυριότητα ενώ η επικαρπία ανήκει στην Ελευ¬ 
θερία χα Νικολάου Τσουμάνη. 

δ) Η αριθμ. δύο (2) αποθήκη του υπογείου της ίδιας πα¬ 
ραπάνω πολυκατοικίας, εμβαδού 116,22 τ.μ. Η αποθήκη 
αυτή περιέρχεται στο Ίδρυμα κατά ψιλή κυριότητα, της 
επικαρπίας ανήκουσας στην Ελευθερία χα Νικολάου 
Τσουμάνη 

ε) Το αριθ. τρία (3) κατάστηματου ισογείου της ίδιας πο¬ 
λυκατοικίας, εμβαδού 123,12 τ.μ. Το κατάστημα αυτό πε¬ 
ριέρχεται στο ίδρυμα κατά ψιλή κυριότητα με επικαρπώ- 
τριατην Ελευθερία χα Νικολάου Τσουμάνη. 

στ) Το αριθ. τέσσερα (4) κατάστημα του ισογείου της 
ίδιας πολυκατοικίας, εμβαδού 116,99 τ.μ. Το κατάστημα 
αυτό περιέρχεται στο ίδρυμα κατά ψιλή κυριότητα και η 
επικαρπία ανήκει στην Ελευθερία Τσουμάνη. 

ζ) Το αριθ. δεκατρία (13) διαμέρισμα του δεύτερου πά¬ 
νω από το ισόγειο ορόφου της ίδιας παραπάνω πολυκα¬ 
τοικίας, εμβαδού 66,70 τ.μ. Το διαμέρισμα αυτό περιέρ¬ 
χεται στο ίδρυμα κατά ψιλή κυριότητα με επικαρπωτή το 
Γεώργιο Τσουμάνη. 

η) Το προϊόν εκποίησης τετρακοσίων εξήντα οκτώ (468) 
μετοχών της Εθνικής Τράπεζας της Ελλάδος, ήτοι 129 
που βρέθηκαν και απογράφηκαν στην 33 θυρίδα της 
Ε.Τ.Ε., 38 που προήλθαν από αύξηση του μετοχικού κε¬ 
φαλαίου της Τράπεζας το 1982 και 301 που προήλθαν από 
την αύξηση του μετοχικού κεφαλαίου του 1988, η οποία 
πραγματοποιήθηκε στις 29.5.1997 ανερχόμενο σε δέκα 
επτά εκατομμύρια πεντακόσιες πενήντα έξι χιλιάδες σα¬ 
ράντα εννιά (17.556.049) δραχμών που έχει κατατεθεί 
στον αριθ. 040/29601921 λογαριασμό της Ε.Τ.Ε. στο όνο¬ 
μα της κληρονομιάς αυτής. 

θ) Το προϊόν εκποίησης 28 προνομιούχων χωρίς δικαί¬ 
ωμα ψήφου και 12 κοινών μετοχών της εταιρίας ΑΛΟΥΜΙ- 
ΝΙΟΝ ΤΗΣ ΕΛΛΑΔΟΣ που βρίσκεται κατατεθειμένο στον 
ίδιο ως άνω λογαριασμό της Ε.Τ.Ε. και ανέρχεται στο συ¬ 
νολικό ποσό των τριακοσίων ενενήντα μιας χιλιάδων δια- 
κοσίων είκοσι έξι (391.226) δραχμών. 

ι) Εκατόν εξήντα τρεις και 0,8 (163,8) μετοχές της Τρά¬ 
πεζας της Ελλάδος. 

ια) Εβδομήντα εννέα (79) προνομιούχες μετοχές της 
Εθνικής Τράπεζας επενδύσεων Βιομηχανικής Αναπτύξε- 
ως (ΕΤΕΒΑ). 

ιβ) Πεντακόσιες εξήντα (560) μετοχές της Εθνικής Τρά¬ 
πεζας της Ελλάδος. 

ιγ) Πενήντα τέσσερις (54) κοινές και δέκα τρεις (13) 
προνομιούχες μετοχές της Εταιρείας ΠΕΙΡΑΙΚΗ ΠΑΤΡΑΙ- 
ΚΗ Α.Ε. 

2.- Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιοσδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. - Το Ίδρυμα διοικείται από επταμελές διοικητικό συμ¬ 
βούλιο που αποτελείται από τους: 

1) Ελευθερία χα Νικολάου Τσουμάνη 

2) Εκάστοτε διευθυντή του Ελληνικού Ερυθρού Σταυ¬ 
ρού Αθηνών 

3) Εκάστοτε Μητροπολίτη Κόνιτσας 

4) Εκάστοτε εδρεύοντα στην Κόνιτσα έκτης υπηρεσίας 
του ανώτερο κατά βαθμό αξιωματικό του ελληνικού στρα¬ 
τού 

5) Εκάστοτε δήμαρχο Κόνιτσας 

6) Εκάστοτε δικαστικό αντιπρόσωπο Κόνιτσας 

7) Ζήση Ηλία Παπαζήση. , 

2. - Τα μέλη του διοικητικού συμβουλίου ορίζουν με πρά¬ 
ξη τους, έπειτα από ψηφοφορία, τον πρόεδρο, τον ανπ- 
πρόεδρο, το γραμματέα και τον ταμία του ιδρύματος. 

3. - Σε περίπτωση αποποίησης, παραίτησης, έκπτωσης, 
ανικανότητας, θανάτου ή ανπκατάστασης, για οποιοδή- 
ποτε λόγο, κάποιου από τα μέλη του διοικητικού συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. - Το διοικητικό συμβούλιο συνεδριάζει τακτικά κάθε 
τρεις μήνες και εκτάκτως οπότε το ζητήσει ο πρόεδρος ή 
δύο από τα μέλη του, με γραπτή αίτησή τους προς τον 


πρόεδρο, πάντοτε όμως έπειτα από πρόσκληση του προ¬ 
έδρου. 

5. - Το διοικητικό συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
πρόεδρος ή ο νόμιμος αναπληρωτής του. 

6. - Οι αποφάσεις του διοικητικού συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο πρόεδρος. 

7. - Σε περίπτωση που κάποιο μέλος του διοικητικού 
συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. - Σε κάθε συνεδρίαση του διοικητικού συμβουλίου τη¬ 
ρούνται πρακπκά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. - Τα μέλη του διοικηπκού συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του διοικητικού συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες διοικηπκού συμβουλίου 

1. - Το διοικητικό συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση των σκοπών του, πά¬ 
ντοτε όμως σύμφωνα με τις διατάξεις της συσταπκής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. - Το διοικητικό συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Β. Δ/τος. (ΦΕΚ 552Α'). 

Μαζί με τον απολογισμό,καταρτίζει,ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες προέδρου 

1. -0 πρόεδρος του διοικητικού συμβουλίου του Ιδρύ¬ 
ματος: 

α) Εκπροσωπεί τούτο στα δικαστήρια, στις αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του διοικητικού συμβουλίου. 

β) Συγκολεί το διοικητικό συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του διοικητικού συμβουλίου δεκαπέντε (15) τουλάχιστον 
μέρες πριν από τη συνεδρίαση. 

γ) Καταρτίζει, βοηθούμενος από το γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’ αυτό η πλειοψηφία των παρό¬ 
ντων μελών του Διοικητικού Συμβουλίου. 

δ) Εισηγείται στο διοικητικό συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
διοικητικού συμβουλίου. 

ε) Αλληλογραφεί με τις αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του διοικητικού συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. 

2. - Τον πρόεδρο, όταν απουσιάζει ή κωλύεται, αναπλη¬ 
ρώνει ο αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του διοικητικού συμβουλίου 
που ορίζεται με απόφαση αυτού. 

Αρθρο 7 

Αρμοδιότητες γραμματέα 

1. -0 γραμματέας του ιδρύματος: 

α) Συνυπογράφει με τον πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του διοικητι¬ 
κού συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. - Ο γραμματέας μπορεί, εφόσον κρίνεται αιτιολογη¬ 
μένα απαραίτητο από το διοικητικό συμβούλιο (λόγω ει¬ 
δικών συνθηκών), να βοηθείται από υπάλληλο του ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. - Το γραμματέα, όταν απουσιάζει ή κωλύεται, ανα¬ 
πληρώνει άλλο μέλος του διοικητικού συμβουλίου που 
ορίζεται με απόφαση αυτού. 

Αρθρο8 

Αρμοδιότητες ταμία 
1.-0 ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 


υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του διοικητι¬ 
κού συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
διοικητικό συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2.- Τον ταμία, όταν απουσιάζει ή κωλύεται, αναπληρώ¬ 
νει άλλο μέλος του διοικητικού συμβουλίου που ορίζεται 
με απόφαση αυτού. 

Άρθρο 9 

Οικονομική διαχείριση 

1. - Η οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. 

Κατ' εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ- 
νησεως του σχετικού Π.δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του διοικηπκού συμβουλίου που λαμβάνεται 
στην πρώτη συνεδρίασή του. 

2. - Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
δ/τος (ΦΕΚ552Α). 

Άρθρο 10 
Βιβλία και στοιχεία 

1. - Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α)Βιβλίο πρωτοκόλλου αλληλογραφίας. 

β)Βιβλίο πρακτικών συνεδριάσεων του διοικητικού συμ¬ 
βουλίου 

γ) Βιβλίο λογισπκής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί- 
σπραξης και ενταλμάτων πληρωμής, θεωρημένα από τον 
πρόεδρο. 

2. - Εκτός από τα παραπάνω βιβλία και στοιχεία, το διοι- 
κηπκό συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11 

Τροποποίηση Οργανισμού 

Ο οργανισμός του ιδρύματος μπορεί να τροποποιηθεί ή 

να συμπληρωθεί με προεδρικό διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του διοι¬ 
κητικού συμβουλίου αυτού., 

Άρθρο 12 

Διάλυση του Ιδρύματος-Τύχη περιουσίας αυτού 

1Το ίδρυμα διαλύεται όταν και όπως ο νόμος ορίζει: 

2.- Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Κέντρο Υγεί¬ 
ας Κόνιτσας του Νομού Ιωαννίνων και σε περίπτωση που 


τούτο δεν υφίσταται στο Περιφερειακό Γενικό Νοσοκο¬ 
μείο Ιωαννίνων Γ. Χατζηκώστα». 

Στον Υπουργό Υγείας & Πρόνοιας και στον Υφυπουργό 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 26 Νοεμβρίου 1999 
Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦ ΑΝΟΠΟΥΛΟΣ 

ΟΙ ΥΠΟΥΡΓΟΙ 

Ο ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΛΑΜΠΡΟΣ ΠΑΠΑΔΗΜΑΣ 

